       อร่อยสมกับที่เขาเคลมไว้จริงๆว่า 'สุดยอดซุบกระดูก' ราคาไม่แพง นั่งกินในห้องแอร์เย็นๆ มีน้ำดื่มฟรีให้ เมนูจะเป็นก๋วยเตี๋ยวแบบต่างๆทั้งน้ำข้น น้ำใส หรือแห้ง น้ำใสไดัจากการนำกระดูกหมูชิ้นโตมาต้มจนเปื่อย รสชาติหอมหวานตามธรรมชาติ อร่อยแบบไม่ต้องปรุงเพิ่มเลย
       แน่นอนว่าเมนูเด็ดของทางร้านก็คือ ซุบกระดูกหมูน้ำใส 35 บาท ได้กระดูกหมูชิ้นโตๆ 3 ชิ้น ในน้ำซุปอุ่นๆที่หวานหอมอร่อยกลมกล่อม เหมือนเคี่ยวมานมนาน ไม่เค็มด้วย สามารถซดได้ทั้งชาม เนื้อหมูเปื่อยนุ่มไม่สาก มีส่วนที่ติดมัน เนื้อก็มีเยอะพอสมควร ไม่มีเศษกระดูกในน้ำซุปให้กวนใจ **ถ้ามาทานอย่าพลาดเมนูนี้เด็ดขาดดด!***
       วันนี้ที่สั่งไปอีกอย่างคือ มาม่าคลุกฝุ่น 40 บาท เป็นมาม่าที่ใส่กระเทียมเจียวด้วยแปลกดี น้ำไม่เยิ้ม รสชาติเข้มข้นด้วยเครื่องปรุงของมาม่า แต่ยังไม่โดนเท่าไหร่ นอกจากนี้ก็มีใส่ทั้งหมูสับ หมูชิ้น เส้นมาม่าประมาณ1ซอง เส้นเหนียวนุ่มใช้ได้ ผักหอม1แผ่น แล้วก็ถั่วงอก โรยด้วยผักชีเบาๆ ไข่ต้มครึ่งซีก